stanford-oval/wikipedia huggingface dataset:
Imja Tse

Imja Tse
Imja Tse
| --- | --- |
Sijainti:  Nepal
Vuoristo:  Himalaja
Korkeus merenpinnasta:  6 189 m
Prominenssi:  475  m 
Suojelualue:  Sagarmāthān kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Imja Tse tai Island Peak on Himalajalla Nepalin itäosassa sijaitseva vuorenhuippu. Huipun korkeus merenpinnan tasosta on 6 189 metriä. 8 393-metrinen Lhotse Shar sijaitsee huipun pohjoispuolella.
Sagarmāthān kansallispuistossa, Mount Everestin eteläpuolella sijaitseva Imja Tse on teknisesti helposti kiivettävä huippu, jonka saavuttaminen voi olla mahdollista vähäisemmälläkin kokemuksella.
Aiheesta muualla

Kuvia tai muita tiedostoja aiheesta Imja Tse Wikimedia Commonsissa
ICloud

| iCloud |
| --- | --- |

Kehittäjä:  Apple
Kehityshistoria
Ensijulkaisu:  12. lokakuuta 2011
Kehitystilanne:  Aktiivinen
Tiedot
Ohjelmistotyyppi:  Tiedostojen verkkosäilytyspalvelu
Käyttökielet:  Useita
Alusta:  iOS, macOS, Windows 7 tai uudempi
Lisenssi:  Ilmaisohjelma
Aiheesta muualla
icloud.com
iCloud on Applen kehittämä pilvitallennuspalvelu, johon käyttäjien on mahdollista tallentaa erilaista sisältöä. Palvelun kautta kaikkiin palvelua tukeviin laitteisiin jaetaan pilvipalvelimen kautta sama sisältö. Esimerkiksi iPhonella otetut valokuvat kopioidaan automaattisesti esimerkiksi iPadiin tai tietokoneelle. iOS-laitteet voivat versiosta viisi alkaen myös tallentaa varmuuskopionsa iCloud-palveluun.
iOS 5.1 -versiosta alkaen käyttäjän on mahdollista poistaa yksittäisiä valokuvia kuvavirrasta. Ennen päivitystä kuvavirta piti nollata kokonaan kuvien poistamiseksi.
Synkronoitavat tiedot

iCloud synkronoi:
Valokuvat
Kalenterin
Sähköpostin
Yhteystiedot
Ohjelmat (iOS-laitteista)
Kirjat (iOS-laitteiden välillä)
Musiikin
Dokumentit
iOS-laitteiden varmuuskopiot
iCloud hakkeroinnin kohteena 2014

31. elokuuta 2014 hakkeri julkaisi satojen Hollywoodin julkisuuden henkilöiden alastonkuvia. Kuvien väitettiin olleen peräisin heidän iCloud-käyttäjätileiltään, ja kuvat oli saatu palvelun tietoturva-aukkoa hyödyntäen. Hakkeri lähetti listan kohteiksi joutuneista julkisuuden henkilöistä 4chaniin.
Imleria

| Imleria |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Lahko::  Boletales
Heimo::  Boletaceae
Suku::  Imleria  Vizzini (2014)
Infobox OKNimi-testi OK: 
Imleria on sienisuku, johon kuuluu viisi lajia maailmanlaajuisesti, joista yksi kasvaa myös Suomessa. Suvun lajit luokiteltiin ennen Boletus- tai Xerocomus-sukuun. Suvun lajeja tavataan Euroopassa, Pohjois-Amerikassa sekä Aasiassa.
Lajit

Ruskotatti (Imleria badia), esiintyy Suomessa
Imleria heteroderma
Imleria obscurebrunnea
Imleria parva
Imleria subalpina
Käännös suomeksi
Insider-outsider-teoria

Insider-outsider-teoria on teoria, jota  käytetään työn taloustieteessä selittämään taloudellisten toimijoiden käyttäytymistä tilanteessa, jossa joillain toimijoilla on enemmän etuoikeuksia kuin muilla. Teorian kehittivät Assar Lindbeck ja Dennis Snower vuonna 1984.
Insidious

Insidious voi tarkoittaa ainakin seuraavia:
Insidious, yhdysvaltalaisen gothic-rock -yhtye Mephisto Walzin viides albumi vuodelta 2004
Riivattu (engl. Insidious), yhdysvaltalainen James Wanin ohjaama kauhuelokuva vuodelta 2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Insidious”, voi hakea sivunnimihaulla, laajalla sivunnimihaulla tai tekstihaulla.
Inferno (käyttöjärjestelmä)

| Inferno |
| --- | --- |

Kehittäjä:  Bell Labs Vita Nuova
Lisenssi:  GNU General Public License, GNU Lesser General Public License ja MIT-lisenssi
Aiheesta muualla
Versiohallinta
Infobox OKNimi-testi OK: 
Inferno on Bell Labsissa kehitetty hajautettu käyttöjärjestelmä, jota nykyään kehittää ja ylläpitää Vita Nuova vapaana ohjelmistona.
Inferno on seuraaja Unixille ja Plan 9-käyttöjärjestelmälle. Käyttöjärjestelmän kehityksessä on käytetty Limbo-ohjelmointikieltä, jonka ovat kehittäneet Sean Dorward, Phil Winterbottom ja Rob Pike käyttöjärjestelmää varten.
Käyttöjärjestelmää voidaan ajaa virtuaalikoneena ja sitä voidaan käyttää ilman muistinhallintayksikköä sulautetuissa järjestelmissä.
Aiheesta muualla

Inferno Programming with Limbo (englanniksi)
Fourth Edition -julkaisun lataukset (englanniksi)
Ilmari Lahti

Veikko Ilmari Lahti (12. marraskuuta 1907 Mikkeli – 30. lokakuuta 1964) oli suomalainen filosofian tohtori, kirjailija, suomentaja ja oppikirjojen laatija.
Ilmari Lahti toimi vuodesta 1949 Turun yliopiston romaanisen kielitieteen dosenttina.
Ilmari Lahti kirjoitti ranskan ja saksan kielen oppikirjoja sekä yhden romaanin. Hän suomensi myös muun muassa Boccaccion Decameronen yhdessä Vilho Hokkasen kanssa.
Teoksia

La métathèse de l'r dans les idiomes romans ; väitöskirja. Annales Academiae scientiarum Fennicae. Series B Tom. 31. Suomalainen tiedeakatemia, Helsinki 1935
Teatteri ja näyttelijä : välähdyksiä Suomen teatterien viimeaikaisesta toiminnasta ;  toimittaneet Eino Salmelainen ja Ilmari Lahti. Gummerus 1937
Innoitus : romaani. Tammi 1945
Suomi kuvina / Finland in ord och bild ; toim. Maija Suova ; taideosaston tekstit laatinut Onni Okkonen ; muut tekstit kirj. Ilmari Lahti ; ruotsintanut Gunnar Mårtenson ; valokuvannut pääasiassa Pietinen.  WSOY 1946, 1949
Suomi kuvina / Finland in pictures ; toim. Maija Suova ; taideosaston tekstit laatinut Onni Okkonen ; muut tekstit kirj. Ilmari Lahti ; englanniksi kääntänyt Paul Sjöblom ; valokuvannut pääasiassa Pietinen.  WSOY 1946, 1947
Observations sur le patois de la banlieue de Pau. Turun yliopiston julkaisuja. Sarja B, Humaniora 29:2. Turun yliopisto, Turku 1948
Syntaxe paloise. Turun yliopiston julkaisuja. Sarja B, Humaniora 29:3. Turun yliopisto, Turku 1948
Parlez-vous français?. Tammi 1949, 3. painos 1953, 4. painos 1957
Ranska : matkaopas ; toim. Ilmari Lahti. Tammi 1951
Ruotsi-Norja-Tanska : matkaopas ;  toim. Leila Ahjopalo-Sundberg, Vilhelm Zilliacus ja Ilmari Lahti. Tammi 1953
Saksankielen alkeet 1. WSOY 1955, 2. painos 1958, 3. painos 1962
Saksaa matkaevääksi : saksankielen alkeita radiossa. WSOY 1956
Saksaa ilman kyyneliä : toinen Saksan matkamme Yleisradiossa. WSOY 1957
Saksankielen alkeet 2. WSOY 1957, 2. painos 1960
Radion mukana Ranskassa : ranskan kielen alkeita yleisradiossa. WSOY 1958
Oikotie nykysaksaan 1-15. Union, Helsinki 1960-1962
Erich Kästner : Drei Männer im Schnee : lyhennetty, helponnettu laitos ; sanaston, selitykset ja tehtävät laatinut Ilmari Lahti. Helppoa ja hauskaa: Saksankieliset koulutekstit 1. Gummerus 1962, 3. painos 1964, 6. painos 1971
Erich Kästner : Emil und die Detektive : lyhennetty, helponnettu laitos ; sanaston, selitykset ja tehtävät laatinut Ilmari Lahti. Helppoa ja hauskaa: Saksankieliset koulutekstit 2. Gummerus 1962, 2. painos 1963, 3. painos 1966
Nykysaksan kielioppi. Gummerus 1962, 6. painos 1971, 11. painos 1978
Saksa. Teinin lukutoveri 2. Gummerus 1962, 4. painos 1969
Hans Gruhl : Ehe auf krummen Beinen ; sanaston selityksineen laatinut ja tekstin lyhentänyt Ilmari Lahti. Helppoa ja hauskaa: Saksankieliset koulutekstit 3. Gummerus 1963, 2. painos 1964
50 aihepiiriä : kertausta ja uutta saksan lukijoille. Gummerus 1964
Saksan kielen harjoituksia lukiota varten. Gummerus 1964, 3. painos 1965, 4. painos 1967
Tahdotko oppia ranskaa ; piirrokset: Olli Javanainen. Tammi 1964
Erich Kästner : Die verschwundene Miniatur : lyhennetty, helponnettu laitos ; sanaston, selitykset ja tehtävät laatinut Ilmari Lahti. Helppoa ja hauskaa: Saksankieliset koulutekstit 4. Gummerus 1965
Suomennoksia

Ignazio Silone : Leipä ja viini. Tammi 1946 (alkuteos Pane e vino)
Max Walther :  Tarjoilijan käsikirja ; suom. Ilmari Lahti  ; venäjänkielisen sanaston laatinut Juho Tervonen ; Väkijuomien tarjoilu, tarjoilijan palkkaus ja koulutus Suomessa nimisen liiteosan kirjoittaneet Martti Aronen ja Osmo Mantere. Tammi 1946 (alkuteos Perfekt servering)
Boccaccio : Decamerone ; kuvittanut Arne Ungermann ; täydellisestä italiankielisestä laitoksesta suomentaneet Ilmari Lahti ja Vilho Hokkanen. Tammi 1947, 2. painos 1948, 5. painos 1966, 6. painos 1973, 13. painos 1988, 15. painos 1999, 16. painos 2000
Goffredo Parise : Kaunis pappi. Keltainen kirjasto 12. Tammi 1957 (alkuteos Il prete bello)
J. B. Grundy : Frische dein Deutsch auf  ; suomeksi toim. Ilmari Lahti. WSOY 1959 (alkuteos Brush up your German again)
W. G. Hartog : Repolissez votre français ; suomeksi toim. Ilmari Lahti. WSOY 1959 (alkuteos Brush up your French again)
Infrapunatähtitiede

Linnunradan keskus (ylävasemmalla) näkyy lähes esteettä infrapunakuvassa.
Infrapunatähtitiede on tähtitieteen tutkimuksen osa-alue, joka on keskittynyt havaintojen tekemiseen infrapunasäteilyn alueella (0,75 μm–1 mm) näkyvän valon sekä radioaaltojen välissä. Infrapunatähtitieteen tutkimuskohteita ovat erityisesti infrapunagalaksit, tähtienväliset pölypilvet, protostellaariset kylmät ytimet, nuoria tähtiä ympäröivät kertymäkiekot, pölyvaipan ympäröimät prototähdet, joita ei voida havainnoida näkyvän valon alueella, avaruuden molekyylit ja jäät sekä jäiden peittämät pölyhiukkaset. Kosminen infrapunataustasäteily kertoo universumin lämpötiloista galaksien synnyn aikaan sekä ensimmäisistä tähdistä.
Maan ilmakehä absorboi infrapunasäteilystä suuren osan, joten havainnot monella keskeisellä infrapuna-alueen aallonpituudella joudutaan tekemään avaruusteleskoopeilla kiertoradalta käsin. Koska infrapunasäteily on lämpösäteilyä, tulee havaintolaitteet eristää muun laitteiston lämmöltä ja lisäksi viilentää nestemäisellä typellä, jotta ne voisivat rekisteröidä avaruudesta tulevan heikon säteilyn. Monet ensisijaisesti optiset teleskoopit, kuten Hubble-avaruusteleskooppi ja VLT, kykenevät infrapunadetektoreiden avulla havaitsemaan kohteita myös infrapuna-aallonpituuksilla. Ensimmäinen puhtaasti infrapuna-alueen teleskooppi oli englantilais-hollantilainen IRAS, joka oli toiminnassa tammi–marraskuussa 1983. Muita merkittäviä teleskooppeja ovat ESAn ISO (1995–1998), Nasan Spitzer (laukaistiin radalleen elokuussa 2003) sekä vuonna 2009 toimintansa aloittanut ESAn Herschel-avaruusteleskooppi.
Spitzer-avaruusteleskooppi.
Inferno Cop

| Inferno Cop |
| --- | --- |
インフェルノコップ   (Inferno Koppu)
Genre: toiminta, science fiction, satiiri 
TV-anime
Ohjaaja: Akira Amemiya   Hiroyuki Imaishi
Studio: Trigger
Lähetyskanavat: TV Tokyo
Alkuperäinen lähetyskierros: 24.12.2012 – 18.3.2013
Jaksojen määrä: 13 
Inferno Cop (インフェルノコップ Inferuno Koppu) on kolmetoistaosainen japanilainen verkkoanimaatio, jonka ovat ohjanneet Akira Amemiya ja Hiroyuki Imaishi. Sarjan tuottivat yhteistyössä Trigger ja CoMix Wave. Se ladattiin nähtäväksi Anime Banchon YouTube-kanavalle 24. joulukuuta 2012 lähtien 18. maaliskuuta 2013 saakka. Animen tunnusmusiikin "Die Höllen Polizei" (ディ ホゥーレン ポリツァイ Di Hōren Poritsai, kirjaimellisesti. "Poliisi helvetistä") on säveltänyt Juriano Hagiwara.
Tiivistelmä

Anime kertoo tarinan Inferno Copista, poliisista jonka pään tilalla on liekehtivä pääkallo ja joka janoaa kostoa Eteläiseltä Ristiltä, Illuminatimaiselta organisaatiolta, joka pyrkii johtamaan maailmaa erinäisten pahisten ja hirviöiden avulla. Inferno Cop jakaa armotonta oikeutta kaikille Linkkuveitsenterän kaupungissa oleskeleville lainrikkojille, yleensä joko räjäyttämällä nämä, palasiksi ampumalla tai joskus jopa kummallakin tavalla samaan listimällä aikaan saaden aikaan pienimuotoista kaaosta. Inferno Cop siirtyy nopeasti absurdeista tilanteista toisiin kuten esimerkiksi taistelemaan vastasyntyneen kanssa, aikamatkailemaan, estämään zombien hyökkäystä, muuttumaan autoksi muutaman episodin ajaksi, tappamaan luurangon ja päätymään uudeksi faaraoksi.
Israel Yinon

Israel Yinon 2003 harjoituksissa.
Israel Yinon (11. tammikuuta 1956 Kfar Saba, Israel – 29. tammikuuta 2015 Luzern, Sveitsi) oli israelilainen orkesterinjohtaja. Hän toimi vierailevana kapellimestarina BBC:n sinfoniaorkesterissa, Jerusalemin sinfoniaorkesterissa ja Berliinin sinfoniaorkesterissa.
Yinon kuoli kesken konsertin johtaessaan Richard Straussin Alppisinfoniaa Luzernissa Sveitsissä.
Israelilainen viittomakieli

| Israelilainen viittomakieli |
| --- | --- |
Muu nimi:  שפת הסימנים הישראלית
Tiedot
Alue:   Israel
Puhujia:  n. 100 000
Sija:  ei 100 suurimman joukossa
Kielitieteellinen luokitus
Kielikunta:  viittomakielet
ISO 639-3:  isr
 Ohje 
Israelilainen viittomakieli (hepr. ‏שפת הסימנים הישראלית‎, śfàt ha-simaním ha-yiśre'elít) on pääsääntöisesti Israelin kuurojen yhteisön käyttämä viittomakieli. Se on erittäin läheistä sukua saksalaiselle, puolalaiselle ja sveitsinsaksalaiselle viittomakielille. Nykyisen Israelin alueella on käytetty viittomia, mutta Osmanien valtakunnan aikaisista viittomista ei ole mitään tietoa. Saksalainen viittomakieli alkoi levitä alueelle toisen maailmansodan seurauksena. Ensimmäinen kuurojen koulu avattiin Tel Aviviin vuonna 1930.
Kielellä on arviolta noin 100 000 käyttäjää, joista 10 000 käyttää sitä ensisijaisena kielenään. Kielen ei katsota olevan uhanalainen.
Inspiration (Yngwie Malmsteenin albumi)

| Inspiration Yngwie Malmsteen |
| --- | --- | --- |

Cover-albumin tiedot
 Julkaistu: 5. marraskuuta 1996
 Tyylilaji: hard rock, heavy metal, progressiivinen rock, neoklassinen metalli
 Kesto: 60.13
 Levy-yhtiö: Foundation
Listasijoitukset
  16.
Yngwie Malmsteenin muut julkaisut
| Magnum Opus 1995 | Inspiration 1996 | Alchemy 1999 |
Inspiration on Yngwie Malmsteenin vuonna 1996 julkaistu albumi, jolla on coverversioita muun muassa Kansasin, U.K:n, Deep Purplen, Rainbow’n ja Jimi Hendrixin kappaleista.
Kappaleet

Carry On Wayward Son – 5.08 (Kansas, säv. Kerry Livgen)
Pictures Of Home – 4.56 (Deep Purple, säv. Ritchie Blackmore, Ian Gillan, Roger Glover, Jon Lord, Ian Paice)
Gates Of Babylon – 7.12 (Rainbow, säv. Ritchie Blackmore, Ronnie James Dio)
Manic Depression – 3.40 (säv. Jimi Hendrix)
In The Dead Of Night – 6.11 (U.K., säv. Eddie Jobson, John Wetton)
Mistreated – 7.30 (Deep Purple, säv. Ritchie Blackmore, David Coverdale)
The Sails Of Charon – 5.06 (Scorpions, säv. Ulrich Roth)
Demon's Eye – 4.53 (Deep Purple, säv. Blackmore, Gillan, Glover, Lord, Paice)
Anthem – 4.18 (Rush, säv. Geddy Lee, Alex Lifeson, Neil Peart)
Child In Time – 8.08 (Deep Purple (Blackmore, Gillan, Glover, Lord, Paice)
Spanish Castle Magic – 3.07 (säv. Jimi Hendrix)
Aiheesta muualla

Inspiration (Yngwie Malmsteenin albumi) Discogsissa. (englanniksi)
Albumi Inspiration (Yngwie Malmsteenin albumi) Encyclopaedia Metallum -sivustolla (englanniksi)
Isabelle Iliano

Isabelle Alda Iliano (s. 2. maaliskuuta 1997) on belgialainen jalkapalloilija.
Hän edustaa belgialaista Club YLA -joukkuetta ja Belgian naisten maajoukkuetta. Hänen pelipaikkansa on puolustaja.
Irlannin vapaaehtoisjoukot

Irlannin vapaaehtoisjoukot (engl. Irish Volunteers) oli Irlannissa vuonna 1913 perustettu puolisotilaallinen järjestö, jonka irlantilaisnationalistit loivat vastapainoksi Irlannin itsehallintoa vastustaneiden unionistien hieman aiemmin perustamille Ulsterin vapaaehtoisjoukoille.
Vapaaehtoisjoukot perustettiin 25. marraskuuta 1913 Dublinissa. Yllykkeenä perustamiselle oli Eoin MacNeillin Gaelic Leaguen lehdessä An Claidheamh Soluisissa julkaisema artikkeli ”The North Began”. Siinä hän vaati nationalisteja järjestäytymään voidakseen puolustaa home rulea samaan tapaan kuin unionistit olivat järjestäytyneet vastustamaan sitä. Irlannin vapaaehtoisjoukkojen perustamisen salaisena taustavaikuttajana toimi vallankumouksellinen Irlannin tasavaltalaisveljeskunta (IRB), joten maltillisen home rule -liikkeen johtaja John Redmond oli aluksi haluton tukemaan sitä. Kesäkuussa 1914 puolet vapaaehtoisjoukkojen johtavan neuvoston paikoista annettiin kuitenkin Redmondin tukijoille, jolloin hän muutti suhtautumistaan. Noihin aikoihin järjestön jäsenmäärä oli kohonnut 160 000:een. Kun Ulsterin vapaaehtoisjoukot olivat huhtikuussa 1914 järjestäneet itselleen suuren asetoimituksen ulkomailta, myös Irlannin vapaaehtoisjoukot päättivät aseistautua. Heinäkuussa 1914 Howthiin saapui salaa 1 000 kivääriä ja 29 000 patruunaa käsittänyt aselasti, mutta määrät olivat vaatimattomia unionistien asehankintojen rinnalla.
Irlannin vapaaehtoisjoukot hajosivat kahtia syyskuussa 1914 ensimmäisen maailmansodan syttymisen seurauksena, kun Redmond kehotti sen jäseniä liittymään Britannian armeijaan. Redmondin kannattajat, jotka muodostivat enemmistön vapaaehtoisjoukkojen jäsenistä, erosivat ja perustivat oman National Volunteers (Kansalliset vapaaehtoisjoukot) -nimisen järjestönsä. Noin 35 000 – 40 000 värväytyi vapaaehtoisina brittiarmeijaan. Irlannin vapaaehtoisjoukkoihin jäi tällöin militanteista nationalisteista koostunut vähemmistö, jonka IRB:n sotilasneuvosto onnistui soluttamaan tarkoituksenaan tehdä siitä itselleen välineen suunnittelemaansa aseelliseen kapinaan. Jäsenmäärä romahti pariin tuhanteen, mutta kasvoi vuoteen 1916 mennessä 15 000:een. Huhtikuun 1916 pääsiäiskapinassa kapinallisten pääjoukko muodostui Irlannin vapaaehtoisjoukkojen jäsenistä – heitä oli noin 1 300 kaikkiaan 1 600:sta kapinallisesta. Loput kuuluivat pääasiassa Irlannin kansalaisarmeijaan (ICA).
Vuonna 1919 Irlannin vapaaehtoisjoukkojen entiset jäsenet muodostivat Irlannin tasavaltalaisarmeijan (IRA).
Jaan Raamot

| Jaan Raamot |
| --- | --- |

Maatalous- ja elintarvikeministeri
 24. helmikuuta – 12. marraskuuta 1918 12. marraskuuta 1918 – 16. marraskuuta 1918 27. marraskuuta 1918 – 6. helmikuuta 1919  6. helmikuuta 1919 – 8. toukokuuta 1919  
Henkilötiedot
Syntynyt: 9. elokuuta 28. heinäkuuta 1873 Vigala, Läänemaa
Kuollut: 5. tammikuuta 1927 Jäneda, Harjumaa, Viro
Kansalaisuus:  virolainen
Puoliso:  Meri Raamot
Tiedot
Puolue:  Maarahva Liit
Koulutus:  filosofian tohtori
Hallitus:  Viron väliaikainen hallitus
Jaan Raamot (9. elokuuta (28. heinäkuuta) 1873 Vigala, Läänemaa – 5. tammikuuta 1927 Jäneda, Harjumaa, Viro) oli virolainen poliitikko ja Viron väliaikaisen hallituksen maatalous- ja elintarvikeministeri. Hän oli hallituksen maanalaisen vaiheen rahoituksen organisoija. Hän oli Maarahva Liitin jäsen.
Raamot oli koulutukseltaan filosofian tohtori. Hän opiskeli Goldingenin opettajaseminaarissa ja Suomessa Mustialan maanviljelysopistossa ja väitteli Königsbergin yliopistosta 1906.
Raamot oli Konstantin Pätsin Viron väliaikaisen hallituksen maatalous- ja elintarvikeministeri sen kolmessa vaiheessa. Hän oli 1919 perustetun kansallisen puolustuskomitean jäsen.
Raamotin puoliso Mari Raamot (1872–1966) oli Naiskodukaits-järjestön puheenjohtaja ja miehensä kanssa Tarton lähistölle Sahkapuun tilalle perustamansa tyttöjen maatalous- ja kotitalouskoulun johtaja.
Ine

Inen muistolaatta Wellsin katedraalin lattiassa.
Ine tai Ini (k. noin 728 Rooma) oli Wessexin kuningas 688–726. Anglosaksien kronikan mukaan hän nousi valtaistuimelle Cædwallan luovuttua kruunusta vuonna 688. Ine oli Wessexin vahvimpia hallitsijoita ennen Alfred Suurta, ja hän julkaisi lait, jotka ovat varhaisen Englannin yhteiskuntaolojen merkittävä lähde.
Inen sukutaustasta on lähteissä ristiriitaisia tietoja. Anglosaksien kronikan käsikirjoituskopio A:n mukaan Ine oli Cenredin poika ja polveutui kuningas Ceawlinin oletetusta pojasta Cuthwinesta. William Malmesburylaisen mukaan Ine olisi kuitenkin polveutunut Cynegilsin veljestä Cuthbaldista.
Vuodelle 687 päivätyn sopimuksen mukaan Ine lahjoitti maata Berkshirestä apotti Heanille. Devonin valtaus toteutui luultavasti Inen valtakaudella, ja Exeterin luostari perustettiin vuonna 690. Anglosaksien kronikka kertoo, että Kentin miehet pääsivät sopimukseen Inen kanssa ja antoivat hänelle 30 000 korvaukseksi Cædwallan veljen Mulin surmasta. Samana vuonna Ine saattoi voimaan uudet lait, jotka olivat määräyksiltään huomattavasti tarkempia kuin aiemmat. Säädöksiin kuului muun muassa vuosittainen kirkollisvero kaikille vapaille miehille. Vero määräytyi kunkin maaomaisuuden mukaan ja maksettiin Martinpäivänä, yleensä viljana.
Shelbornen piispanistuin perustettiin vuonna 705, ja ensimmäiseksi piispaksi nimitettiin Malmesburyn luostarin apotti Aldhelm. Hiippakuntaan kuuluivat uudet valloitetut alueet Dorset, Somerset ja Devon. Länsisaksien ensimmäiset synodit pidettiin Aldhelmin kutsusta.
Ine liittoutui vuonna 710 Sussexin kuninkaan Nunnan kanssa Cornwallin brittejä vastaan.  Anglosaksien kronikan mukaan Ine tappoi vuonna 721 Cynewulfin. Sussexissa oli ryhdytty valmistelemaan Inen syrjäyttämistä, ja Ine taisteli sussexilaisia vastaan vuonna 722 ja 725, jolloin hän surmasi Ealdberhtin. Beda Venerabiliksen mukaan Ine hallitsi 38 vuotta ja luopui sitten kruunusta ja lähti pyhiinvaellusmatkalle Roomaan. William Malmesburylaisen mukaan Inen vaimo Æthelburh kannusti miestään pyhiinvaellukselle ja seurasi häntä Roomaan vuonna 726.
Aiheesta muualla

Kuvia tai muita tiedostoja aiheesta Ine Wikimedia Commonsissa
Ine Marie Eriksen Søreide

| Ine Marie Eriksen Søreide |
| --- | --- |
 Søreide vuonna 2017.
Norjan ulkoministeri
 Solbergin hallitus 20. lokakuuta 2017 – 14. lokakuuta 2021  
Edeltäjä:  Børge Brende
Seuraaja:  Anniken Huitfeldt
Norjan puolustusministeri
 Solbergin hallitus 16. lokakuuta 2013 – 20. lokakuuta 2017  
Edeltäjä:  Anne-Grete Strøm-Erichsen
Seuraaja:  Frank Bakke-Jensen
Suurkäräjäedustaja
 Oslon vaalipiiri 2005– 2001–2005 (varaedustajana ministeriksi nousseen Per Kristian Fossin tilalla)  
Unge Høyre:n puheenjohtaja
 24. kesäkuuta 2000 – 20. kesäkuuta 2004  
Edeltäjä:  John-Ragnar Aarset
Seuraaja:  Torbjørn Røe Isaksen
Henkilötiedot
Syntynyt: 2. toukokuuta 1976 (ikä 48)  Lørenskog, Norja
Tiedot
Puolue:  oikeistopuolue
Koulutus:  Tromssan yliopisto (juristi)
Ine Marie Eriksen Søreide (s. 2. toukokuuta 1976 Lørenskog) on norjalainen oikeistopuolueen poliitikko. Hän oli vuosina 2013–2017 Norjan puolustusministeri ja vuosina 2017–2021 Norjan ulkoministeri. Hän on istunut suurkäräjillä vuodesta 2001 (vuosina 2001–2005 varaedustajana ministeriksi nousseen Per-Kristian Fossin tilalla).
Aiheesta muualla

Ine Marie Eriksen Søreide Norjan suurkäräjien verkkosivuilla (norjaksi)
Intialainen musiikki

Intialaisia muusikoita
Intialainen musiikki on yksi vanhimmista, rikkaimmista ja kehittyneimmistä yhä elävistä musiikkikulttuureista, joka vaikuttaa nykyisen Intian, Pakistanin, Bangladeshin ja Nepalin alueella, sekä voimakkaana sisällöllisenä panoksena suuressa osassa Kaakkois-Aasiaa, paikoin kiinalaiseen musiikilliseen traditioon sekoittuneena.
Klassinen intialainen musiikki

Intialainen taidemusiikki, sellaisena kuin se kahdessa eri traditiossaan, eteläisessä ja pohjoisessa, nykyään tunnetaan, on pitkän historiallisen kehityksen ja lukemattomien kulttuurivaikutteiden tulos. 1100- ja 1200-luvulta alkaen islamilaiset vaikutteet maan pohjoisosassa johtivat hindustani-musiikin kehittymiseen. Eteläisillä alueilla kehittynyttä musiikkia kutsutaan karnaattiseksi.
Elokuvamusiikki

Intialainen elokuvamusiikki liittyy "Bollywood"-nimellä kutsuttuihin musikaalielokuviin, joissa on runsaasti tanssikohtauksia.
Intialaiset musiikilliset instrumentit ja instrumenttiluokitus

Intialaiseen musiikkitieteelliseen traditioon nojaava musiikillisten instrumenttien luokitusjärjestelmä jakaa soittimet (vadja / vadya) neljään eri pääluokkaan. Soitinluokat perustuvat käytettävien instrumenttien rakenteellisiin ominaisuuksiin, eli soittimet jaetaan ryhmiin sen perusteella, miten musiikillinen ääni niissä muodostuu. Tantu viittaa kielisoittimiin, susir puhallinsoittimiin, avanada kalvollisiin sekä muutamiin muuntyyppisiin lyömäsoittimiin ja ghana tiettyihin idiofoneihin.
Aiheesta muualla

Kuvia tai muita tiedostoja aiheesta Intialainen musiikki Wikimedia Commonsissa
Insignia

Insignia tarkoittaa tunnusta, symbolia tai merkkiä, jonka tarkoitus on ilmaista joko henkilön, valtiollisen, poliittisen tai maantieteellisen yhteisön statusta tai arvoa.
Insigniaa ovat:
Hallitsijoiden kruunut tai muut vallan tunnusmerkit
Maiden ja valtioiden liput
Vaakunat ja muu heraldiikka
Sinetit
Virka- ja arvomerkit
Kokardit
Muut kansalliset tunnukset
Hiha- ja olkamerkit
Armeijan merkit ja joukko-osastotunnukset.